Приложение 7

към условията за изпълнение

**АДМИНИСТРАТИВЕН ДОГОВОР**

**№ ......................................................................./ ............................... г.**

**ЗА ДИРЕКТНО ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПО МЯРКА 20 „ТЕХНИЧЕСКА ПОМОЩ“ ОТ**

**ПРОГРАМАТА ЗА РАЗВИТИЕ НА СЕЛСКИТЕ РАЙОНИ**

**ЗА ПЕРИОДА 2014-2020**

|  |  |
| --- | --- |
| **№ НА ПРОЕКТА**  **(ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** |  |
| **СРОК ЗА ИЗПЪЛНЕНИЕ:** | **от ………….. г. до …………. г.*;*** |

На основание чл. 24, ал. 1 и чл. 45, ал. 2 от Закона за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от ……………2018 г. по Процедура **BG ............................**, одобрен на ………………2018 г. от Изпълнителния директор на **Разплащателна агенция**

между:

**………………… – Ръководител на Управляващия орган на Програма за развитие на селсикте райони за периода 2014-2020 г. (РУО),** къмМинистерство, със седалище и адрес на управление гр. София, бул. „Христо Ботев“ № 55, ЕИК по БУЛСТАТ 831 909 905, , , от една страна

и

**Държавен фонд „Земеделие“**, със седалище и адрес на управление гр. София, бул. “Цар Борис III” № 136, ЕИК по БУЛСТАТ 121100421, представляван от **……………………..**, в качеството му на Изпълнителен директор, наричан за целите на този договор „**Бенефициент**”, от една страна

се сключи този договор за следното:

### І. ПРЕДМЕТ НА ДОГОВОРА. УСЛОВИЯ, РАЗМЕР И НАЧИН ЗА ИЗПЛАЩАНЕ НА БЕЗВЪЗМЕЗДНА ФИНАНСОВА ПОМОЩ

**Чл. 1. (1)** **Ръководителят на Управляващия орган** предоставя на **Бенефициента** безвъзмездна финансова помощ (БФП) по мярка 20 „Техническа помощ“ от Програмата за развитие на селските райони за периода 2014 - 2020 г. в максимален размер на ................................) който представлява ...............% от стойността на одобрените и реално извършени от Бенефициента разходи за изпълнението на бюджетна линия № ……………………………….., с наименование „…………………………………………..“ (наричана по-нататък БЛ) , а **Бенефициентът** приема БФП и се задължава да изпълни проекта, съгласно Формуляра за кандидатстване, при спазване на изискванията и условията на Условията за кандидатстване, правото на Европейския съюз и националното законодателство.

(2) При изпълнението на БЛ по ал. 1, **Бенефициентът** се задължава да спазва условията на този договор и Условията за изпълнение на проекти, наричани по-нататък „Условията за изпълнение“.

**Чл. 2.** (1) Одобрената обща стойност на допустимите за финансиране разходи за изпълнение на проекта, въз основа на представените от Бенефициента на етапа на кандидатстването по мярката документи и извършени проверки по чл. 29, ал. 2 от ЗУСЕСИФ, е в размер на ………...…… (словом ……………………..) лева и включва одобрените разходи по позиции, съгласно Приложение № 2.

(2) **Разплащателна агенция** изплаща помощта до максималния размер по чл. 1, ал. 1, при условие че:

1. **Бенефициентът** е изпълнил точно одобрената бюджетна линия при условията и сроковете, определени в този договор, приложенията към него и Условията за изпълнение, ;

2. по отношение на **Бенефициента,** изпълнената бюджетна линия и заявените за плащане разходи са спазени всички условия за изплащане на помощта, посочени в този договор и Условията за изпълнение;

3. **Бенефициентът, когато е възложител по Закона за обществените поръчки (ЗОП)** е възложил изпълнението на одобрените за финансиране дейности при спазване на правилата за възлагане по ЗОП и подзаконовите нормативни актове по прилагането му; договорът за възлагане на обществената поръчка е одобрен от **Управляващия орган** след осъществен контрол на възложената поръчка по реда и при спазване на изискванията, посочени във Вътрешните правила на МЗХГ за директно предоставяне на безвъзмездна финансова помощ по мярка 20 „Техническа помощ“ от Програма за развитие на селските райони (2014-2020 г.)

4. одобрената БЛ е изпълнена съобразно условията и сроковете, определени в този договор, договора/ите за възлагане на обществена/и поръчка/и за изпълнение на дейностите по одобрената финансова линия, както и при спазване на изискванията на всички действащи в съответната област нормативни актове.

(3) При неточно или непълно изпълнение от **Бенефициента** на условие или задължение по този договор или в Условията за изпълнение, както и при наличие на нормативно основание, **Разплащателна агенция** има право да намали или да откаже изцяло заявената за изплащане финансова помощ, съответно – **Бенефициентът** е длъжен да възстанови цялата или част от изплатената финансовата помощ на основанията и в размерите, посочени в този договор и в приложим нормативен акт.

**Чл. 3** (1)В случай на дейности, за които е предвидено да се изпълняват по реда на ЗОП, **Бенефициентът** или упълномощено от него длъжностно лице, подава искане за междинно и/или окончателно плащане, ведно с междинни и/или окончателни технически и финансови отчети и всички приложими документи съгласно Условията за изпълнение, в срок не по-късно от **25 работни дни** след датата на приемо-предавателния протокол за одобрение на изпълнението на цялата дейност или на част от нея.

(2) Искането за плащане за дейности, за които не е предвидено да се изпълняват по реда на ЗОП, се подава от **1-во до 15-о число** на съответния месец.

(3) Извършените разходи по одобрената БЛ се отчитат най-късно в срок от 18 месеца след приключване на съответната година (при бюджетни линии със срок за изпълнение повече от една година) и 12 месеца след приключване на БЛ (при бюджетни линии със срок за изпълнение една година).

**Чл. 4.** (1) **Бенефициентът** може да получи междинно плащане, ако такова е заявено във Формуляра за кандидатстване и е включено като обособена част от одобрената БЛ.

(2) Междинно плащане се допуска до 3 (три) пъти за периода на изпълнение на одобрения разход по дадена БЛ, до 5 (пет) пъти в случай че съответния разход е с период на изпълнение повече от 1 (една) година и ежемесечно за дейностите, подробно посочени в т. 3 от Раздел А „Финансово изпълнение на проектите и плащане“, на Условията за изпълнение. Исканията за плащане следва да са придружени с всички, посочени в Условията за изпълнение документи.

(3) Общият размер на междинните плащания не може да надвишава 95% от общата сума на финансовия план.

(4) Когато **Бенефициентът** е получил междинно плащане и условията за получаване на помощта по този договор и Условията за изпълнение са изпълнени, **Разплащателната агенция** извършва окончателно плащане до размера по чл. 2, ал. 1, като приспада изплатената по искането за междинно плащане финансова помощ.

**Чл. 5**. (1) За получаване на финансовата помощ в посочения в чл. 1, ал. 1 максимален размер, **Бенефициентът** е длъжен да подаде пред **Разплащателната агенция** искане за окончателно плащане в сроковете, условията и окомплектовано с документите, посочени в Условията за изпълнение.

(2) Окончателният размер на подлежащата на изплащане помощ се определя въз основа на подаденото искане за окончателно плащане и след извършване от страна на **Разплащателна агенция** на проверките, въз основа на които е установено:

1. фактическото съответствие и съответствието по документи между одобрените по проекта и реално извършени разходи, и

2. спазването от **Бенефициента** на всички критерии за допустимост, ангажименти и други задължения за изплащане на помощта.

(3) Изплащането по ал. 1 се извършва по банков път по банкова сметкана **Бенефициента, посочена в този договор.**

……………………………….... (посочва се банката на Бенефициента)

………………………………… (посочва се BIC КОД)

………………………………… (посочва се банковата сметка в левове - IBAN)

**ІІІ. СРОКОВЕ ЗА ИЗПЪЛНЕНИЕ НА ОДОБРЕНИЯ ПРОЕКТ**

**Чл. 6.** (1) **Бенефициентът** се задължава да изпълни изцяло одобрената БЛ в срок до ................., считано от датата на подписването на този договор. Независимо от датата, на която изтича срока по предходното изречение с оглед датата на сключване на този договор, крайният срок за подаване на искане за окончателно плащане не може да е след 10 ноември 2023 г.

(2) В срока по ал. 1 **Бенефициентът** се задължава:

1. да започне реалното изпълнение на одобрената бюджетна линия;
2. да подаде искане за междинно/окончателно плащане, окомплектовано с всички, посочени в Условията за изпълнение документи;

**ІV. ПРАВА И ЗАДЪЛЖЕНИЯ НА СТРАНИТЕ. ОСНОВАНИЯ ЗА НАМАЛЯВАНЕ И ОТКАЗ ОТ ИЗПЛАЩАНЕ НА ФИНАНСОВАТА ПОМОЩ.**

**Чл. 7. (1)** **Разплащателната агенция** отказва пълно или частично изплащане на помощта, съответно изисква възстановяване на част или цялата помощ, ако има изплащане, при някое от следните обстоятелства:

1. дейностите, разходите и/или извършените плащания, свързани с предмета на БЛ, са направени преди датата на подаване на БЛ;

2. заявените за възстановяване разходи не отговарят едновременно на следните условия:

а) да са извършени срещу съответните разхооправдателни документи – фактури и/или други документи с еквивалентна доказателствена стойност;

б) да са действително извършени и платени на избрания от **Бенефициента** и одобрен от **Управляващия орган** изпълнител/доставчик, респ. на лице, което се явява оправомощено да получи плащането по силата на договор или нормативен акт (*протоколи и други документи, удостоверяващи прихващане не се признават като доказващи реално извършено плащане);*

в) да са извършени в парична форма и платени по банков път;

г) да са отразени в счетоводната и данъчната документация на **Бенефициента**, чрез отделни счетоводни аналитични сметки или в отделна счетоводна система и да могат да се проследят въз основа на ефективно функционираща одитна пътека;

д) да не са финансирани по друг проект, програма или друга схема, финансирана от публични средства, средства от националния бюджет и/или бюджета на Общността, включително чрез скрити форми на държавно подпомагане;

е) да са извършени в съответствие с принципите за добро финансово управление, съгласно Регламент (ЕС, ЕВРАТОМ) № 966/2012 на Европейския парламент и на Съвета от 25.10.2012 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета (ОВ, L 298 от 26.10.2012 г.);

3. **Бенефициентът** е представил неверни сведения с цел да получи подпомагане или е пропуснал да предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

4. искането за окончателно плащане не е подадено ведно с всички изискуеми съгласно Условията за изпълнение документи;

5. в други случаи, определени в Условията за изпълнение или с приложим нормативен акт.

**Чл. 8**. (1) **Разплащателната агенция** е длъжна да уведоми писмено **Бенефициента** за окончателния размер на финансовата помощ за действително направените и платени от **Бенефициента** иприети от **Разплащателна агенция** като допустими разходи. В случай на отказ да бъде изплатена заявена финансова помощ, **Разплащателната агенция** е длъжна да посочи мотивите за това.

(2) **Разплащателна агенция** се задължава да изплати на **Бенефициента** помощта до одобрения размер след изпълнение на одобрената бюджетна линия от **Бенефициента** и при изпълнение на всички останали изисквания за изплащане на помощта, предвидени в този договор, в Условията за изпълнение и друг приложим нормативен акт.

(3) **Разплащателна агенция** се задължава да оказва съдействие на **Бенефициента** и да го уведомява писмено в нормативно установените случаи и срокове. При установяване на пропуски или други нередовности в представени от **Бенефициента** документи, както и при необходимост от представяне на допълнителни документи в случай на непълнота или неяснота на заявените данни **Разплащателна агенция** изпраща уведомление до **Бенефициента** и му определя срок за отстраняване на нередовностите, както и за представяне допълнително изискани документи, относими към преценката на **Разплащателна агенция** за точното изпълнение на което и да е от задълженията на **Бенефициента**, както и спазването на други негови ангажименти, произтичащи от предоставеното подпомагане.

**Чл. 9.** (1) **Бенефициентът** има право да получи финансовата помощ, съответстваща на приетите като допустими за плащане разходи за изпълнение на одобрената БЛ, която да му бъде изплатена еднократно или чрез междинни/окончателно плащания при спазване на всички условия, предвидени в този договор*.*

(2) **Бенефициентът** има право:

1. да бъде уведомен за окончателния размер на финансовата помощ или за отказа да му бъде изплатена такава;

2. да получи междинни/окончателно плащане при изпълнение на условията за това;

3. да оттегля по всяко време с писмено уведомление до **Разплащателната агенция** подадено искане за плащане и/или приложени към него документи изцяло или частично и/или да поправя очевидни грешки в тези документи, когато са налице изискванията за допустимост за оттегляне или поправка на очевидна грешка, посочени в в приложим нормативен акт.

**Чл. 10. Бенефициентът** е длъжен за периода от сключване на този договор до изтичане на пет години от датата на извършване на окончателното плащане да изпълнява всички ангажименти и други задължения, посочени в Условията за кандидатстване, Условията за изпълнение или в приложим нормативен акт.

**V. ИЗМЕНЕНИЯ И ПРЕКРАТЯВАНЕ НА ДОГОВОРА**

**Чл. 1**1. (1) Този договор може да се изменя по инициатива на **РУО, съответно на Бенефициента**, при наличие на основание за това, посочено в чл. 39, ал. 1 от ЗУСЕСИФ.

(2) Изменение и/или допълнение на договора извън случаите по ал. 1 може да се извърши по искане на **Бенефициента**, което е прието за основателно и допустимо от **РУО** въз основа на представени към искането доказателства за преценка на неговата основателност.

(2) Не се допуска изменение и/или допълнение на договора, което:

1. засяга основната цел на одобрената БЛ или променя предназначението на подпомаганите дейности, посочени в същата;2. води до несъответствие с целите, дейностите, изискванията, посочени в Условията за кандидатстване или в Условията за изпълнение;

5. е в резултат на недоброто изпълнение на договора;

6. не се основава на аргументирано искане;

7. се основава на изменение на договор за възлагане на обществена поръчка за изпълнение на дейност по одобрения проект, когато изменението на договора за възлагане на обществена поръчка е в нарушение на ЗОП.

(3) **Ръководителя на Управляващия орган** може да изисква допълнително представяне от **Бенефициента** на документи и данни, когато са установени непълнота, несъответствие, неточност или неяснота в представени от бенефициента документи или заявени данни , или при необходимост от предоставяне на допълнителни документи в искането за изменение на договора, както и с цел да се удостовери верността на тези данни,. **Бенефициентът** представя изисканите му данни и/или документи в срок до 10 работни дни от датата на получаване на уведомяването.

(4) **Ръководителя на Управляващия орган** одобрява или отказва исканата промяна в срок до един месец от подаването на искането по ал. 1, а когато са изискани документи и/или информация по ал. 3 - до 14 дни от изтичане на срока за представянето им и уведомяват **Бенефициента**, включително за мотивите, ако отхвърля искането.

(5) При уведомяване от **РУО** за одобрение на исканата промяна, **Бенефициентът** или упълномощено от него лице, следва да се яви в срок до 10 календарни дни от получаването на уведомлението за сключване на допълнително споразумение към административния договор, като при неявяване в този срок правото за подписване на допълнителното споразумение към административния договор се погасява.

(6) Постигнатите договорености за изменение или допълнение на административния договор се оформят с двустранно подписани допълнителни споразумения, които са неразделна част от същия. В случаите, когато по преценка на **РУО** не е необходимо подписване на допълнително споразумение за настъпване на исканата промяна по административния договор, той е длъжен в уведомлението по ал. 4 да укаже това обстоятелство.

(7) Когато **РУО** неоснователноне уведомява **Бенефициента** в срока по ал. 4 за одобрението или отказа си по исканата промяна на административния договор, срокът за **Бенефициента** за подаване на искане за междинно плащане се счита за удължен с периода на забавата на **Ръководителя на Управляващия орган.**

**Чл. 12**. (1) Този договор се прекратява:

1. при изтичане на предвидените в него срокове и уреждане на отношенията между страните;
2. по взаимно съгласие между страните, изразено писмено;
3. при невиновна невъзможност да бъдат изпълнени условията и задълженията за предоставяне на помощта;
4. при изрично искане от **Бенефициента**, че се отказва от помощта.

(2) Договорът може да бъде прекратен едностранно и без предизвестие от **РУО** при виновно неизпълнение от **Бенефициента,** на което и да е от задълженията му по този договор, Условията по изпълнение или по относим към предоставянето на помощта нормативен акт.

**VI. ОТГОВОРНОСТ ПРИ НЕИЗПЪЛНЕНИЕ. УСЛОВИЯ ЗА ВЪЗСТАНОВЯВАНЕ НА ПОЛУЧЕНАТА ФИНАНСОВА ПОМОЩ**

**Чл. 13**. (1) В случай, че преди изплащането на помощта **Бенефициентът** наруши някое от задълженията си по този договор, Условията за изпълнение или в приложим нормативен акт, **Разплащателнатата агенция** намалява или отказва изцяло заявената финансова помощ.

**(2) В случаите по ал. 1 Бенефициентът** се задължава да възстанови всички неправомерно изплатени или подлежащи на възстановяване средства, включително такива, които са обект на финансова корекция, наложена от **РУО/Разплащателната агенция** или е в резултат на проверки от страна на сертифициращи или одитиращи органи. На възстановяване подлежат и всички средства, произтичащи от разходи, които са в резултат на констатирани нередности независимо от датата на тяхното установяване, включително държавна/минимална помощ, предоставена в нарушение на приложимите регламенти.

**(3)** В случай, че **Разплащателната агенция** не удовлетворят вземането си във връзка с дължимите му суми по реда на ал. 1 (*доброволно възстановяване*), има право да го прихване от всяко следващо плащане по проекта. **Разплащателна агенция** може да прихване неправомерно изплатените и подлежащите на възстановяване суми, включително начислените върху тях лихви, от последващи плащания на средства, дължими към **Бенефициента**.

**(4)** Изплатените иневъзстановените чрез способите по ал. 2 и 3 вземания представляват публични държавни вземания и подлежат на принудително събиране на вземанията си чрез Националната агенция за приходите.

**Чл. 14.** (1) **Бенефициентът** не носи отговорност за пълно или частично неизпълнение, ако то е възникнало като пряка последица от действието на непреодолима сила/извънредни обстоятелства.

(2) За настъпването на което и да е обстоятелство по ал. 1 **Бенефициентът** или упълномощено лице е длъжен дауведоми писмено **РУО** в срок до 15 работни дни от датата, на която има възможност да го направи, като представя доказателства и документи за това, включително, когато е възможно - издадени от компетентен орган.

(3) При неизпълнение на задължението по ал. 2 **Бенефициентът** не може да се позовава на непреодолима сила.

(4) Когато е в забава, **Бенефициентът** не може да се позовава на непреодолима сила/извънредно обстоятелство.

**VIІ. ДРУГИ УСЛОВИЯ**

**Чл. 15**. По смисъла на този договор:

а/ Условия за кандидатстване са Условия за кандидатстване за директно предоставяне на безвъзмездна финансова помощ по мярка 20 „Техническа помощ“ от Програмата за развитие на селските райони за периода 2014 – 2020 г. по бюджетна линия BG ..................

б/ Условията за изпълнение са Условия за изпълнение на проекти по мярка 20 „Техническа помощ“ от Програмата за развитие на селските райони за периода 2014 – 2020 г. по бюджетна линия BG ..................

**Чл. 16**. (1) Всички съобщения между страните по този договор се извършват писмено, чрез изпращане на уведомление през ИСУН на електронния профил на **Бенефициента** при спазване на изискванията на ЗУСЕСИФ и актовете по неговото прилагане, както и Условията за изпълнение.

(2) За дата на получаване на уведомлението се счита датата, на която същото е изпратено през системата.

(3) Бенефициентът посочва следната банкова сметка за извършване на плащанията по този договор:

..................................................... (посочва се банката на Бенефициента)

………………………………… (посочва се BIC КОД)

………………………………… (посочва се банковата сметка в левове - IBAN)

**Чл. 17.** Следните документи представляват приложения към този договор и са неразделна част от него:

* Приложение № 1 – Формуляр за кандидатстване (по образец в ИСУН, на електронен носител);
* Приложение № 2 – Финансов план

Настоящият договор влиза в сила от датата на подписването му и е подписан в два еднообразни екземпляра на български език, по един за всяка от страните.

С подписването на настоящия договор **Бенефициентът** потвърждава, че е запознат със съдържанието на договора и неговите приложения и с Условията за изпълнение и ги приема.

|  |  |
| --- | --- |
| **РЪКОВОДИТЕЛ НА**  **УПРАВЛЯВАЩИЯ ОРГАН НА ПРСР**  **……………………………..**  *………………………………..*  *(име, фамилия и длъжност)*  *[подпис]*  *Дата: ………………………. г.*  **...................................................**  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **За БЕНЕФИЦИЕНТА:**  **……………………………**  *………………………………..*  *(име, фамилия и длъжност)*  *[подпис]*  *Дата: ………………………. г.*  **.................................................**  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  *Дата: ………………………. г.* |
|  |  |